**Otoci Jason** (engleski: *Jason Islands*, španjolski: *Islas Sebaldes*) je mali arhipelag na krajnjem sjeveroistoku Falklandskog arhipelaga koji leži sjeverno od otoka Zapadni Falkland.

Geografske karakteristike
-------------------------

Arhipelag Jason sastoji se od slijedećih otoka i otočića; Steeple Jason (7.9 km²), Grand Jason (13.8 km²), Clarke (0.05 km²), Steeple (0.22 km²), Flat Jason (3.75 km²), Elephant Jason (2.6 km²), South Jason (3.75 km²), North Fur (0.75 km²), South Fur (0.25 km²), 2 otoka Friday (0.21 km²), Jason West Cay (0.22 km²), Jason East Cay (0.18 km²) i nekoliko manjih grebena.

Neki od otoka tog malog arhipelaga su brdoviti, visoki, puni dramatičnih stijena, koje okomito strše iz mora, dok su neki niski prekriveni travom.

Pogled na otok Grand Jason

Historija
---------

Prvi koji pomorac za kojeg se po zapisima zna da je doplovio do *Arhipelaga Jason* bio je Holanđanin Sebald de Weert, on je otočje otkrio - slučajno, kad ga je oluja nodbacila pri pokušaju sa oplovi Magellanov tjesnac. On se čak pokušao i iskrcati da obnovi zalihe, ali mu to nije uspjelo zbog uzburkana mora. Ali je sasvim jasno uočio da se radi o nepoznatim otocima, koji nisu bili ucrtani na tadašnjim geografskim kartama, arhipelag je nazvao po sebi **Sebald de Weert Eilanden** (Otoci Sebald de Weert) koji su se odtad zvali Sebaldovi otoci (engleski: *Sebald Islands*, španjolski: *Islas Sebaldinas* ili skraćeno *Sebaldes*).

Karta iz 18. vijeka sa ucrtanim arhipelagom *Sebald de Weert*
Britansko ime za arhipelag potječe iz 1766. kad je njihova mala flotila od dva jedrenjaka *Carcass* i *Jason* doplovila do Falklanda. Otok Carcass dobio je ime po jednom a, *Arhipelag Jason* po drugom brodu te male flotile.

Između 1864. i 1866. otoci Jason bili su lovište pingvina, pretpostavlja se da ih je pobijeno oko 2 milijuna zbog ulja. Nijedan od otoka nikad nije bio trajno naseljen, ali su se oni sve do 1980ih se koristili kao pašnjaci za ispašu ovaca, iz tih vremena ostalo je par trla podignutih za njih.

Jedan od najbizarnijih vlasnika tog malog arhipelaga bio je Len Hill, koji ih je kupio u martu 1970. On se proslavio izdavanjem novčanica tog malog arhipelaga sa vlastitim likom, koje su mu trebale poslužiti da očuva otoke.

Dva otoka arhipelaga Steeple Jason i Grand Jason, kupio je 1990. njujorški filantrop Michael Steinhardt, on ih je kasnije darovao zoološkom vrtu iz Bronxa, koji je osnovao društvo - Wildlife Conservation Society, koje danas upravlja tim otocima kao rezervatima prirode.

Turizam
-------

Otočke litice i obale stanište su brojnih kolonija ptica i pingvina, od kojih su najpoznatije; karakara (vrst sokola) i crni albatrosi koji se tu gnijezde, plaže su stanište brojnih tuljana. Zbog svega tog je arhipelag je meta malobrojnih turista, koji ga sve češće posjećuju.

Izvori
------

1. 1 2 3  „*Jason Islands Group*" (engleski). Falklands Conservation. Arhivirano iz originala na datum 2011-04-10. Pristupljeno 14. 04. 2012.
2. ↑  „*Carcass Island*" (engleski). Falkland Islands Tourist Board Stanley. Pristupljeno 16. 04. 2012.
3. ↑  „*Jason Islands Paper Money*" (engleski). numismondo. Arhivirano iz originala na datum 2007-02-28. Pristupljeno 14. 04. 2012.
4. ↑  „*A New Sanctuary Where Penguins No Longer Fear to Tread*" (engleski). New York Times. Pristupljeno 13. 04. 2012.

Vanjske veze
------------

* Novčanice Arhipelaga Jason Arhivirano 2007-02-28 na Wayback Machine-u ()
* Grand Jason cruise landing (na portalu Falkland Islands Tourist Board Stanley) ()
* A New Sanctuary Where Penguins No Longer Fear to Tread (na portalu New York Times) ()
* Detaljna karta Falklanda